Komunikazzjoni mill-Kummissjoni lill-Parlament Ewropew in segwitu għat tieni sub-paragrafu ta’ l-Artikolu 251(2) tat-Trattat KE dwar il-pożizzjoni komuni tal-Kunsill dwar l-adozzjoni ta’ regolament tal-Parlament ewropew u tal-Kunsill dwar l-armonizzar ta’ ċerta leġislazzjoni soċjali dwar it-trasport fit-triq u li temenda r-regolament tal-Kunsill (ŻEE) 3821/85 dwar tagħmir li jirrekordja fit-trasport tat-triq /* KUMM/2004/0817 finali - COD 2001/0241 */





Brussel 14.12.2004 KUMM(2004) 817 finali 2001/0241 (COD) KOMUNIKAZZJONI MILL-KUMMISSJONI LILL-PARLAMENT EWROPEW in segwitu għat tieni sub-paragrafu ta’ l-Artikolu 251(2) tat-Trattat KE dwar il-pożizzjoni komuni tal-Kunsill dwar l-adozzjoni ta’ regolament tal-Parlament Ewropew u tal-Kunsill dwar l-armonizzar ta’ ċerta leġislazzjoni soċjali dwar it-trasport fit-triq u li temenda r-Regolament tal-Kunsill (ŻEE) 3821/85 dwar tagħmir li jirrekordja fit-trasport tat-triq 2001/0241 (COD) KOMUNIKAZZJONI MILL-KUMMISSJONILILL-PARLAMENT EWROPEWin segwitu għat tieni sub-paragrafu ta ’ l-Artikolu 251(2) tat-Trattat KE dwar il-pożizzjoni komuni tal-Kunsill dwar l-adozzjoni ta’ regolament tal-Parlament Ewropew u tal-Kunsill dwar l-armonizzar ta’ ċerta leġislazzjoni soċjali dwar it-trasport fit-triq u li temenda r-Regolament tal-Kunsill (ŻEE) 3821/85 dwar tagħmir li jirrekordja fit-trasport tat-triq 1- introduzzjoni +++++ TABLE +++++ 2- GĦAN TAL-PROPOST A TAL-KUMMISSJONI Regolament tal-Kunsill (ŻEE) 3820/85 tal-31 ta’ Diċembru 1985[1] jipprovdi regoli għal ħinijiet tas-sewqan, pawżi u perijodi ta’ mistrieħ għal sewwieqa ta’ vetturi, li jaqgħu taħt il-firxa tar-Regolament, bil-għan li jiġu armonizzati l-kundizzjonijiet ta’ kompetizzjoni f’trasport intern, kif ukoll l-irranġar tas-sigurtà fit-toroq u kondizzjonijiet tax-xogħol tax-xufiera. Minħabba n-natura komplessa tar-regoli, d-differenzi fl-interpretazzjoni u l-implimentazzjoni bejn l-Istati Membri, u tibdiliet konsiderevoli fis-settur tat-trasport tat-triq fil-15-il sena segwenti, il-Kummissjoni adottat proposta għal Regolament ġdid li jissimplifika, jikkjarifika u jaġġorna r-regoli. Għal dak li jikkonċerna s-simplifikazzjoni, din ħadet post is-sistema komplessa ta’ kumpens għal perijodi mnaqqsa ta’ mistrieħ ta’ kuljum jew tal-ġimgħa (weekly) u minimiżża l-arranġamenti speċjali numerużi għal setturi partikolari. Kjarifikazzjoni ġiet irranġata billi ġew miżjuda numru konsiderevoli ta’ definizzjonijiet ġodda kif ukoll billi ġie imwaqqaf kumitat sabiex jitratta kwistjonijiet kontroversjali, waqt li eżenzjonijet u derogi ġew aġġornati u ġew iffokati, sabiex jirreflettu l-provvista li dejjem qeda tiżdied tas-settur privat ta’ servizzi pubbliċi u sabiex jiġi limitat l-abbuż. Infurzar aħjar ġiet promossa bl-introduzzjoni tal-kunċett ta’ extraterritorjalità għal sanzjonijiet, il-preżunjoni tar-responsabbilità ta’ min iħaddem u ko-responsabbilità għall-katina kollha tat-trasport Il-Kummissjoni pproponiet ukoll li r-regoli jkunu bbażati fuq ġimgħa ‘flessibbli’ minflok ġimgħa ta’ kalendarju. Iżda, id-dħul sussegwenti tad-Direttiva settorjali tal-ħin tax-xogħol, Direttiva 2002/15/KE[2], bbażata fuq ġimgħa kalendarja, uriet il-ħtieġa ta’ approċċ koerenti. Il-Kummissjoni tat attenzjoni partikolari għall-opinjoni tal-Parlament dwar il-proposta, li proponiet li jerġa jidaħħal il-metodu ta’ kalkolu tal-ġimgħa kalendarja u għall-parti l-kbira ta’l-flessibilitajiet preżenti tar-Regolament. Il-proposta emendata tiegħu inkorporat il-maġġoranza ta’ l-emendi tal-Parlament, u reġgħet daħħlet miżura ta’ flessibilità, bħalma hija r-re-introduzzjoni ta’ arranġamenti ta’ kumpens limitat għal mistrieħ tal-ġimgħa, waqt li timmira li żżomm bilanċ ma’ l-infurżar tar-regoli. Sabiex id-dibattitu fil-Kunsill ikun faċilitat, il-proposta emendata indirizzat f’mod partikolari numru ta’ punti kostruttivi fejn kien jidher fid-diskussjonijiet tal-Kunsill li kien hemm konsensus, bħalma huma l-aġġornar tad-dispożizzjonijiet tat- tachograph diġitali fir-Regolament (KEE) 3821/85[3]. Fl-istess waqt f’dan ir-Regolament u bħala reazzjoni lill-Parlament, dan estenda n-numru ta’ ġranet preċedenti li staff ta’ l-inforzar jistgħu jivverifikaw fit-triq minn 8 sal-15, u b’hekk ikun hemm diskrezzjoni akbar għall-infurzar fit-triq. 3- KUMMENTI DWAR IL-POŻIZZJONI KOMUNI Il-Kunsill għamel xi tibdil ġenerali relatati mal-proposta tal-Kummissjoni li huma aċċettabli għaliex jiżgura li l-miri tagħha jintlaħqu. L-ewwel waħda tikkonċerna id-dħul ta’ l-Artikolu li tipposponi d-data għall-introduzzjoni tat- tachograph diġitali sal-5 ta’ Awwissu 2005. Il-Kunsill ikkunsidra li dan jwassal għal ċertezza legali, jekk l-ebda vetturi mgħammra b’tali tachographs ma jkunu disponibbli sad-data preżenti ta’ skadenza legali tal-5 ta’ Awwissu 2004. Il-Kummissjoni setgħet taċċetta din id-dispożizzjoni, iżda għall-fini li tiġi garantita ċertezza legali kompleta, it-test għandu jispeċifika li d-data tal-5 ta’ Awwissu 2005 jieħu post dik tal-5 ta’ Awwissu 2004 sa minn din id-data ta’ l-aħħar. Fit tieni lok, il-pożizzjoni komuni tipprovdi test ta’ kompromess dwar pakkett ta’ mistrieħ ta’ kull jum u tal-ġimgħa. Ikkomparat mar-Regolament kurrenti, dan it-test jibbilanċa dispożizzjoni ta’ mistieħ ta’ kull jum maqsuma f’mod aktar restrittiva ta’ 3 siegħat u 9 siegħat, bl-eliminazzjoni ta’ arranġamenti ta’ kumpens għal tnaqqis f’mistrieħ ta’ kull jum minn 11-il siegħa għal 9 siegħat tlitt darbiet bejn kwalunkwe żewġ perjodi ta’ mistrieħ fil-ġimgħa. Għal mistrieħ tal-ġimgħa, l-arranġamenti ta’ kumpens kurrenti sa l-aħħar ta’ perijodu ta’ tliet ġimgħat huma miżmuma, iżda bil-possibilità ta’ perijodu itwal għal verifikar fit-triq (sa 15-il jum preċedenti sa l-1.1.2008 u sa 28 jum wara). Minn barra dan, kull ġimgħatejn konsekuttivi, xufier irid jieħu mistrieħ normali tal-ġimgħa ta’ għall-inqas 45 siegħa. Il-pożizzjoni komuni tipprovdi wkoll tabella aktar detalljata dwar il-brejks (perjodi ta’ mistrieħ). Il-Kummissjoni tilqa’ f’mod pożittiv is-simpliċità tal-qsim ta’ mistrieħ ta’ kull jum, iżda saħħqet li l-arranġament għal mistrieħ ta’ kull jum imnaqqas huwa pass lura għal dak li jirrigwarda sigurtà fit-toroq u kundizzjonijiet tax-xogħol. Waqt li taċċetta l-kontinwazzjoni tal-perijodu ta’ kumpens fit-tul għal mistrieħ tal-ġimgħa, hi tikkunsidra bħala progress id-dispożizzjoni ġdida dwar il-ħtieġa ta’ mistrieħ minimu regolari tal-ġimgħa fuq perijodu ta’ ġimgħatejn, bl-għażla li ssir verifika tar-rekords ta’ 28 jum fit-triq bħala vantaġġ għal staff ta’ infurzar. Fit-tielet lok, il-pożizzjoni komuni tinkorpora l-maġġoranza ta’ l-Artikolu 9 dwar ksur ta’ regolamenti u sanzjonijiet mill-proposta relatata dwar l-infurzar tat-trasport tat-triq li għaliha ftehim politiku intlaħaq ukoll fil-11 ta’ Ġunju 2004 fil-Kunsill tat-Trasport, għalkemm il-Kummissjoni hija diżappuntata li l-lista ta’ ksur serju ta’ regoli komuni tħalla barra. Għalhekk, dawn id-dispożizzjonijiet ser ikollhom effett dirett. Finalment, waqt li l-lista ta’derogi nazzjonali ġiet estiża kemm kemm, in ġenerali, il-parti l-kbira ta’ eżenzjonijiet ġenerali u derogi nazzjonali fil-pożizzjoni komuni jibqgħu aktar restrittivi milli fir-Regolament (KEE) 3820/85. Il-Kummissjoni aċċettat fis-sħiħ jew in parti ta’ sebgħa u erbgħin tad-disa u sittin emenda proposti mill-Parlament Ewropew fl-ewwel qari tagħha. Minn dawn, il-Kunsill inkluda sbatax, jew f’mod literali jew bħala prinċipju, fil-pożizzjoni komuni tiegħu. 4- DE TTALJI KOMUNI TAL-KUMMISSJONI 4 . 1 Emendi aċċettati mill-Kummissjoni u inkorporati fis-sħiħ jew in parti fil-pożizzjoni komuni Ir-referenzi hawn taħt huma referenzi għal premessi u artikoli tal-pożizzjoni komuni. Emendi 1, 33, 37, 44. Il-pożizzjoni komuni tirritorna għas-sistema ta’ kalkolu tal-ġimgħa kalendarja. Emendi 2-5, 7, 12(parti), 18(parti), 25-27, 30, 41, 43, 51(parti), 52, 53, 62, 64(parti), 65 u 66. Dawn l-emendi kollha jiċċaraw it-test u huma riflessi fil-pożizzjoni komuni. Emendi 17 u 54. Iż-żieda ta’ eżenzjoni ġenerali għal vetturi storiċi wżati għal użu mhux kummerċjali jidher loġiku u huwa inkluż fil-pożizzjoni komuni. Fl-istess mod, servizzi postali lokali jistgħu jkomplu jkunu esklużi, fuq il-bażi li s-sewqan mhux l-attività ewlenija. Emendi 21, 34, 47 u 107(parti). Dawn l-emendi jintroduċi livell akbar ta’ flessibilità għall-industrija. Emendi 31, 32, 45. Dawn l-emendi jiffurmaw parti mill-pakkett ta’ kompromess dwar mistrieħ ta’ kuljum u tal-ġimgħa. Emenda 48 . Din l-emenda tintroduċi ko-responsabilità għall-katina sħiħa ta’ trasport. Il-pożizzjoni komuni fl-Artikolu 10(4) isaħħaħ il-lista ta’ dawk li potenzjalment ikunu ko-responsabbli u tikkonċentra fuq skedi miftehma kontrattwalment. 4.2 Emendi aċċettati mill-Kummissjoni u mhux inkorporati fis-sħiħ jew in parti fil-pożizzjoni komuni Emendi 14-16 Dawn l-emendi għandhom il-għan li jestendu l-firxa tar-Regolament għal servizzi ta’ kunsinna permezz tal-kurjer u dawk ta’ konsenja espressa kif ukoll għal vetturi reġistrati f’pajjiżi terzi għal vjaġġ kollu fl-Unjoni. Filwaqt li l-Kummissjoni setgħat tara mertu fiż-żewġ każijiet, kien hemm ftit li xejn appoġġ fil-Kunsill għall-estensjoni għal servizzi ta’ kunsinna, waqt li l-kwistjoni tal-firxa tar-Regolament u l-AETR hija trattata f’mod differenti fil-pożizzjoni komuni. Emendi 28 u 29. Dawn l-emendi jiċċaraw id-definizzjoni ta’ ‘xufier’ u jżiedu definizzjoni għal ħin tas-sewqan. Il-Kunsill ipprefera id-definizzjoni oriġinali tal-Kummissjoni li kienet aktar wiesa’ ta’ xufier u kkunsidrat li definizzjoni ta’ ‘ħin ta’ sewqan’ kienet kontroversjali u mhux meħtieġa. Il-pożizzjoni komuni ser terġa tkun bħall-proposta oriġinali tal-Kummissjoni. Emenda 78 parti. L-emenda terġa tintroduċi żewġ tipi ta’ mistrieħ imnaqqas tal-ġimgħa (36 siegħa meta fil-bażi; 24 siegħa il-bogħod mill-bażi) b’ kumpens għal xufiera li jsuqu distanzi twal fi żmien tliet ġimgħat. Il-Kumissjoni aċċettat ir-reintroduzzjoni taż-żewġ tipi ta’ mistieħ tal-ġimgħa imnaqqas flimkien ma’ kumpens preċedenti għal mistieħ tal-ġimgħa imnaqqas. Bħala parti mill-kompromess fuq mistrieħ tal-ġimgħa, il-pożizzjoni komuni jerġa joħodna għar-Regolament (KEE) 3820/85 għal dak li jirrigwarda arranġamenti ta’ kumpens, waqt li jevita żewġ tipi ta’ mistrieħ tal-ġimgħa imnaqqsa. Emenda 42 parti. L-emenda terġa tintroduċi l-kunċett ta’ mistrieħ maqsum ta’ kuljum, li l-Kummissjoni aċċettat sabiex tiffaċilita aktar flessibilità għall-industrija. Il-pożizzjoni komuni tinkludi wkoll mistrieħ maqsum ta’ kuljum, iżda mhux fil-kuntest provdut f’din l-emenda. Emendi 9-11, 60, 63 u 70. Dawn l-emendi kellhom l-għan li jintroduċu miżuri ta’ infurzar għad-dispożizzjonijiet ta’ dan ir-Regolament. Il-Kummissjoni ħadithom in kunsiderazzjoni meta kienet qed tiġi mfassla il-proposta dwar l-infurzar[4] kif ukoll (għall-emendi 9 u 70(a)) l-emenda tagħha għar-Regolament (KEE) 3821/85 sabiex ikunu jistgħu jsiru verifiki fit-triq tal-15-il jum preċedenti. Il-pożizzjoni komuni tirrfeletti f’mod aktar preċiż l-intenzjoni ta’ dawn l-aħħar żewġ emendi billi jippermettu li jsiru verifiki fit-triq sabiex jinkludi sa 28 jum preċedenti mill-1.1.2008. 4.3 Emendi rifjutati mill-Kummissjoni iżda inkorporati fis-sħiħ jew in parti fil-pożizzjoni komuni Emenda 20. L-emenda terġa treġġana għal eżenzjoni ġenerali aktar wiesa’ għal vetturi speċjaliżżati għal fini mediċi u hija nkluża fil-pożizzjoni komuni. Emendi 23, 24 u 58. L-ewwel żewġ emendi jerġgħu idaħħlu eżenzjonijiet ġenerali għall-vetturi għal ġbir tal-ħalib u l-kunsinna minn irziezet kif ukoll il-lista kurrenti estensiva tar-Regolament ta’ vetturi ta’ użu pubbliku. L-Emenda 58 terġa ddaħħal it-trasport ta’ annimali maqtula/l-fdalijiet ta’ annimali maqtula, issa bħala deroga nazzjonali. Il-pożizzjoni komuni tikkonfermhom kollha bħala derogi nazzjonali mhux obbligatorji (Art. 13(1)(l), (h)) u (n)), waqt li żammet il-lista mnaqqsa tal-Kummissjoni ta’ vetturi ta’ użu pubbliku. Emenda 49. Din tieħu post id-difiża ta’ impriża tat-trasport kontra r-responsabilità għal ksur ta’ regoli ma’ żewġ ħtiġijiet ulterjuri għaż-żamma tar-rekords u obbligu għall-verifika tat-total tal-ħin tax-xogħol tax-xufier. Il-pożizzjoni komuni tinkorpora s-sustanza ta’ dawn iż-żidiet fl-Artikolu 19(bis). 4.4 Emendi rifjutati mill-Kummissjoni u mhux inkorporati fis-sħiħ jew in parti fil-pożizzjoni komuni Emenda 6. Dan jobbliga li jsiru verifiki fit-triq sabiex ikopru l-jum kurrenti u s-27 jum preċedenti. Il-pożizzjoni komuni tkompli tippermetti miżura ta’ diskrezzjoni għal staff ta’ infurzar, iżda tagħtihom l-għażla sa mill-1.1.2008 il-quddiem li jivverifikaw it-28 jum preċedenti. Emenda 8 Din l-emenda għandha l-għan li tintroduċi limitu ta’ żmien sa meta jitwaħħal digital tachograph fuq il-vetturi kollha li jintużaw. Iżda mhux dawn il-vetturi kollha huma mibnija f’tali mod li jippermettu li jitwaħħal tachograph diġitali. Emenda 13. Din l-emenda għandha l-mira li tinkludi l-limiti massimi ta’ xogħol fil-ġimgħa tad-Direttiva settorjali tal-ħin tax-xogħol, Direttiva 2002/15/KE, fil-korpus tar-Regolament. Il-pożizzjoni komuni ma tinkludiex il-forma ta’ din l-emenda, iżda minkejja dan fl-Art. 6(2) iżżomm is-sustanza, u tispeċifika li l-limitu massimu ta’ ħin ta’ ħidma ma tistax tiġi maqbuża. Emenda 19. Din tintroduċi eżenzjoni ġenerali għall-vetturi wżati għal għajnuna umanitarja. Emenda 22. Din teżenta vetturi li ma jaqbżux 3.5 tunellata wżati għal fini mhux kummerċjali. Iżda l-vetturi kollha li ma jaqbżux 3.5 tunellata huma diġà esklużi mill-firxa tal-proposta. Emenda 35. Din terġà ddaħħal l-Artikolu 5 kollu tar-Regolament (KEE) 3820/85 dwar etajiet minimi tax-xufiera ta’ vetturi ta’ merkanzija kbira jew vetturi tal-passiġġieri. Iżda dawn id-dispożizzjonijiet diġà daħħlu fl-Art. 5 tad-Direttiva 2003/59/KE[5]. Emenda 39. L-emenda tillimita l-obbligu fuq ix-xufier li jirrekordja l-ħin tas-sewqan li sar f’vetturi li ma jaqgħux fil-firxa tar-Regolament għal vetturi ta’ trasport tal-passiġġieri urbani. Il-pożizzjoni komuni tinkludi sewqan f’vetturi kollha kummerċjali li jaqgħu barra mill-firxa, iżda tistipola li dan is-sewqan ikun irrekordjat bħala ‘xogħol ieħor’. Emenda 83. Din tipproponi brejk ta’ 30 minuta kull erba’ siegħat u nofs, li jista’ jinqasam f’zewġ perijodi ta’ 15-il minuta. Il-pożizzjoni komuni żżomm il-brejk ta’ 45 minuta iżda tippermetti li dan il-brejk jinqasam f’intervalli ta’ għall-inqas 15-il minuta. Emendi 55-57, 59. Dawn l-emendi għandhom il-mira li jerġu jdaħħlu bħala derogi nazzjonali ċerti gruppi ta’ vetturi li kienu tneħħew mill-proposta tal-Kummissjoni. Il-pożizzjoni komuni ma inkludiethomx. Emendi 67 u 69. Dawn l-emendi jintroduċu dispożizzjonijiet legali, li jmorru kontra r-regoli tal-komitoloġija. Emenda 68. Din l-emenda ssejjaħ lill-Kummissjoni sabiex tippreżenta proposta għall-interpretazzjoni uniformi ta’ dawn ir-regoli. Huwa permezz tal-kumitat il-ġdid li jintlaħaq approċċ komuni għal dawn id-dispożizzjonjiet. 5- KONKLUŻJONI Il-Kummissjoni tikkunsidra li l-pożizzjoni komuni adottata unanimament fil-9.12.2004 ma tbiddilx il-miri u l-approċċ tal-proposta tagħha u għalhekk tista’ tappoġġha. [1] ĠU L 370, tal-31.12.1985, pġ.1 [2] ĠU L 80, tat-23.3.2002, pġ.35 [3] ĠU L 370, tal-31.12.1985, pġ.8 [4] ĠU L 111, tas-17.4.2004, pġ. 75 [5] ĠU L 226, ta’ l-10.9.2003, pġ.4